CELEX: 62016CN0022
Language: hu
Date: 2016-01-15 00:00:00
Title: C-22/16. sz. ügy: A Tribunalul București (Románia) által 2016. január 15-én benyújtott előzetes döntéshozatal iránti kérelem – Fondul Proprietatea SA kontra SC Hidroelectrica SA

4.4.2016   
            
            
               HU
            
            
               Az Európai Unió Hivatalos Lapja
            
            
               C 118/11
            
         A Tribunalul București (Románia) által 2016. január 15-én benyújtott előzetes döntéshozatal iránti kérelem – Fondul Proprietatea SA kontra SC Hidroelectrica SA
   (C-22/16. sz. ügy)
   (2016/C 118/14)
   Az eljárás nyelve: román
   
      A kérdést előterjesztő bíróság
   
   Tribunalul București
   
      Az alapeljárás felei
   
   
      Felperes: Fondul Proprietatea SA
   
      Alperes: SC Hidroelectrica SA
   
      Az előzetes döntéshozatalra előterjesztett kérdések
   
   
               1)
            
            
               Akként kell-e értelmezni az EUMSZ 107. cikket, hogy valamely állami tulajdonú román társaságnak egy (román-török) vegyes társaság tőkéjében való részvétele az EUMSZ 108. cikk (3) bekezdésében meghatározott tájékoztatási kötelezettség tárgyát képező állami támogatással egyenértékű-e?
               Az ilyen részvétel szelektív jellegű állami finanszírozásnak minősül-e és érintheti-e az Európai Unió tagállamai közötti kereskedelmet?
            
         
               2)
            
            
               Megállapítható-e, hogy egy villamosenergia-termelő állami társaság ilyen részvétele sérti az átviteli rendszerek és az átvitelirendszer-üzemeltetők szétválasztásának a villamos energia belső piacára vonatkozóan elfogadott szabályokról szóló 2009/72/EK irányelv (1) 9. cikkében rögzített elvét?
            
         
      (1)  A villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről szóló, 2009. július 13-i 2009/72/EK európai parlamenti és tanácsi irányelv (HL L 211., 55. o.)